Program Perumahan Rakyat

Program Perumahan Rakyat atau Projek Perumahan Rakyat (PPR) merupakan tindakan drastik yang diambil oleh kerajaan Malaysia bagi mengatasi masalah kekurangan perumahan dan masalah setinggan melalui Majlis Tindakan Ekonomi Negara (MTEN). PPR dilaksanakan oleh Syarikat Perumahan Negara Berhad (SPNB) dengan kerjasama kerajaan tempatan. Kos pembinaan ditanggung oleh Kerajaan Persekutuan tetapi tanah disediakan oleh kerajaan negeri.

Status jualan 
Sehingga 20 April 2010, sebanyak 21,611 daripada 29,562 unit PPR di bawah DBKL ditawar hendak dijual kepada penghuni sedia ada. Menteri Wilayah Persekutuan dan Kesejahteraan Bandar, Datuk Raja Nong Chik Raja Zainal Abidin menjelaskan bahawa 7,951 unit rumah belum layak dijual, 2,056 unit masih kosong tanpa berpenghuni, 4,740 unit masih belum diserahkan kepada DBKL oleh Kementerian Perumahan dan Kerajaan Tempatan, manakala 1,155 unit lagi diduduki oleh setinggan transit yang tidak layak untuk menerima tawaran.

Seramai 21,611 orang penghuni sedia ada ditawarkan untuk membeli unit PPR yang sedang diduduki. Akan tetapi, hanya 14,450 orang penghuni sahaja yang berminat untuk membeli.

Jawatankuasa Pemilihan mendapati 10,159 orang penghuni memenuhi syarat layak mendapat rumah PPR. 4,013 orang pula layak bersyarat kerana tunggakan sewa melebihi tiga bulan manakala baki 278 permohonan pula masih dalam proses permohonan.

Senarai Program Perumahan Rakyat
BilProjekBil. unit1PPR Kampung Batu Muda, Kuala Lumpur2,1322PPR Lembah Pantai, Kerinci, Kuala Lumpur1,8963PPR KL Linear City 2 Fasa 1, Kuala Lumpur1,2644PPR KL Linear City 2 Fasa 2, Kuala Lumpur6325PPR Kampung Seri Malaysia, Kuala Lumpur6326PPR Kampung Malaysia Permai, Kuala Lumpur6327PPR Sungai Bonus, Air Jernih, Kuala Lumpur3168PPR Kampung Baru Air Panas Tambahan, Kuala Lumpur1,8969PPR Bukit Jalil 1, Kuala Lumpur1,89610PPR KTM Taman Kampar, Perak2911PPR Buntong, Perak41612PPR Balung 2, Tawau50013PPR Telipok, Kota Kinabalu2,17414PPR Telipok Ria, Kota Kinabalu2,40015PPR Batu 5, Kuching81616PPR Tampoi, Johor2,25217PPR Tebrau, Johor2,00018PPR Sri Stulang, Johor1,50019PPR Pasir Pelangi, Johor960Jumlah .24,343
Program Perumahan Rakyat Dasar Baru

Rujukan

 Pautan luar 
 Projek Perumahan Rakyat di laman web rasmi Jabatan Perumahan Negara
 Projek Perumahan Rakyat di laman web rasmi Kementerian Kesejahteraan Bandar, Perumahan dan Kerajaan Tempatan
Kategori:Perumahan di Malaysia